[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2005.9.6

SEC(2005) 1091 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

az EMOGA Garanciarészlegének kiadásairól Korai előrejelző rendszer no 7/2005

TARTALOMJEGYZÉK

1. BEVEZETÉS 3

2. MEGJEGYZÉSEK A 2005. ÉVI KÖLTSÉGVETÉS VÉGREHAJTÁSÁRÓL 3

3. KÖVETKEZTETÉSEK 5

1. BEVEZETÉS

Az I. melléklet a költségvetési fegyelemről szóló, 2000. szeptember 26-i 2040/2000/EK tanácsi rendelet[1] rendelkezései alapján megállapított mutató által jelzett kiadási profillal összehasonlítva mutatja be a költségvetés jelenlegi végrehajtását, a 2004. október 16-tól 2005. május 31-ig terjedő időszakban.

2. MEGJEGYZÉSEK A 2005. ÉVI KÖLTSÉGVETÉS VÉGREHAJTÁSÁRÓL

A következőkben rövid magyarázat olvasható a 2005. évi költségvetés különböző ágazatainak tényleges és várható végrehajtási szintje közötti legjelentősebb eltérésekről. (Zárójelben jelezzük a túl- (+) vagy alul- (–) költekezés jelenlegi mértékét.)

2.1. Monetáris tényezők

A dollár/euro árfolyam

A fent említett időszakban felmerült kiadások figyelembe veszik a dollár/euro árfolyam mozgását. A mezőgazdasági termékek, különösen a gabonafélék és a cukor tekintetében az export-visszatérítések nagy része valamint néhány belső támogatás, mint például a gyapottámogatás esetében a kiadásokat az euro/dollár árfolyam befolyásolja.

A költségvetési hatóság által elfogadott költségvetés a 2005. évi EKT-ban igényelt előirányzatokon alapult, amely tervezet az átlagos EUR 1 = $ 1,25 paritási arányon alapult. Meg kell jegyezni, hogy a 2004. augusztus 1-jétől 2005. május 31-ig terjedő időszak tekintetében az átlagos paritási arány megközelítőleg EUR 1 = $ 1,28 volt, azaz körülbelül 2%-kal volt magasabb a 2005. évi EKT elkészítéséhez használt aránynál.

2.2. 1a. alfejezet – Piaci tényezők

2.2.1. Gabonafélékkel kapcsolatos piaci intézkedések (+ 67,7 millió euro)

A Bizottság véleménye lényegében nem változott az elmúlt hónapban készült jelentéshez (Korai előrejelző rendszer 6/2005 számú jelentés) képest. A Bizottság továbbra is az ágazat előirányzatának jelentős túlköltekezésére számít, a 2004/2005-ös bőséges gabonatermés betakarítása után intervenciós raktározásra kerülő gabona nagyobb mennyisége miatt.

2.2.2. Szántóföldi növényekkel kapcsolatos közvetlen kifizetések (+ 306,0 millió euro)

Mint azt a Korai előrejelző rendszer 6/2005 számú jelentése is jelezte, a Bizottság úgy véli, hogy az ágazat előirányzatának a mutatóhoz viszonyított túlköltekezése nem tükrözi az éves szinten várható eredményt. A tagállamoknak az e rendszer végrehajtását alátámasztó paraméterekre vonatkozó közleményei alapján becsült kifizetéseinek vizsgálata nyomán a Bizottság a 2005. évre rendelkezésre álló előirányzatokhoz képest 200,0 millió eurós túlköltekezésre számít a költségvetési év végére.

2.2.3. Cukor (– 163,1 millió euro)

Az ágazat jelenlegi alulköltekezése a mutatóhoz képest annak tudható be, hogy az export-visszatérítések kifizetésének üteme lelassult a korábbi költségvetési években tapasztalt ütemmel összehasonlítva. A cukor jelentős mennyiségei – e jelentés írása idején megközelítőleg 440 000 t – intervenciós raktározásra kerülésének hatása még nem tükröződik az ágazat kiadásaiban. Az ágazat összes kiadása a költségvetési év végén raktárban maradó cukor mennyiségének függvényében fog alakulni.

2.2.4. Olívaolaj (– 6,1 millió euró)

A Bizottság meghozta döntését az olívaolajra vonatkozó termelési támogatás végleges mértékéről. A felmerülő költségek közelíteni fognak a 2005. évi költségvetésben előirányzott összeghez.

2.2.5. Textilnövények (+ 97,3 millió euro)

A Bizottság szintén meghozta döntését a gyapot támogatásának végleges mértékéről. Következésképpen a gyapottal kapcsolatos kiadások 67,0 millió euróval lesznek magasabbak a 2005-ös költségvetésben erre az intézkedésre elkülönített összegnél.

2.2.6. Horizontális jellegű közvetlen támogatások (+ 56,8 millió euro)

Mint az a 6/2005 számú jelentésből is kiderült, a tíz új tagállamból nyolcat érintő egyszerűsített területalapú kifizetési rendszer (SAPS) tekintetében túlköltekezés várható. E túlköltekezés annak a kettős árfolyam-hatásnak köszönhető, amely abból ered, hogy a közös valutában részt nem vevő tagállamok a támogatásokat nemzeti valutában fizetik ki.

2.2.7. Tej és tejtermékek (– 441,0 millió euro)

A Bizottság úgy véli, hogy az ebben az ágazatban a mutató által február óta jelzett alulköltekezés valószínűleg a költségvetési év végéig folytatódni fog, akár meg is duplázódhat, amennyiben a jelenlegi kedvező külső és belső piaci körülmények továbbra is fennállnak. Ezek a feltételek lehetővé tették a Bizottság számára, hogy a 2005. évi költségvetésben előirányzott szinthez képest csökkentse az export-visszatérítési arányok és a belső piaci támogatások szintjét az ágazat különböző termékei tekintetében. Ez vezet az alulköltekezéshez.

2.2.8. Marha- és borjúhús (+ 340,3 millió euro)

Az ebben az ágazatban a mutató által jelzett túlköltekezéssel a Bizottság egyetért, és úgy véli, hogy ha a tagállamok a rendelkezésre álló adatok szerint kifizetik a 2004-re járó állattenyésztési támogatások teljes összegét, ez a tendencia a költségvetési év végéig folytatódni fog.

2.2.9. Számlaelszámolás (500,0 millió euro)

Mint az a Korai előrejelző rendszer 6/2005 számú jelentéséből is kiderült, a számlaelszámolási eljárás eredményeképpen a tagállamok által visszautalt támogatások összege hozzávetőleg 170,0 millió euróval nőhet a költségvetési év végéig.

2.3. 1b. alfejezet – Vidékfejlesztés (+ 71,9 millió euro)

A 2005. évi vidékfejlesztési előirányzatokra és az új tagállamokat (EU-15) érintő átmeneti eszközre vonatkozó előirányzatokat ezen alfejezet tekintetében a felső határértéken állapították meg.

2005 áprilisáig a differenciált előirányzatokon alapuló átmeneti eszközre vonatkozó összes költségvetési előirányzatot végrehajtották. Ugyanakkor 920,3 millió eurónyi kifizetésre került sor az erre a célra fenntartott 1 369,4 milliós előirányzatból.

A jelenlegi túlköltekezés tehát az EMOGA Garanciarészlegének vidékfejlesztési előirányzatait érinti. Mivel az előirányzatokat a felső határértéken állapították meg, ebben az ágazatban a túlköltekezés átmeneti, a költségvetési év végére meg fog szűnni.

3. KÖVETKEZTETÉSEK

AZ 1A. ALFEJEZET TEKINTETÉBEN AZ ELőIRÁNYZATOK FELVÉTELE A TAGÁLLAMOK KIADÁSIRA VONATKOZÓAN 2004. OKTÓBER 16-TÓL 2005. MÁJUS 31-IG ELÉRTE A 36 774,1 MILLIÓ EURÓT, AZAZ A RENDELKEZÉSRE ÁLLÓ ELőIRÁNYZATOK 85,8%-ÁT. A MUTATÓHOZ KÉPEST A KÖLTSÉGVETÉSI ELőIRÁNYZATOK TÚLKÖLTEKEZÉSE EBBEN AZ IDőSZAKBAN HOZZÁVETőLEG 261,4 MILLIÓ EURO. EZ FőKÉNT A NÖVÉNYI TERMÉKEK ÁGAZATÁNAK TULAJDONÍTHATÓ, MÍG AZ ÁLLATI TERMÉKEK ÁGAZATA A KÖLTSÉGVETÉSI ELőIRÁNYZATOKKAL KAPCSOLATOS ALULKÖLTEKEZÉST MUTATOTT. JELENLEG A BIZOTTSÁG ÚGY VÉLI, HOGY A MUTATÓ ÁLTAL JELZETT TRENDEK MIND A NÖVÉNYI TERMÉKEK ÁGAZATÁBAN (AZ ELőIRÁNYZATOK TÚLTELJESÍTÉSE), MIND AZ ÁLLATI TERMÉKEK ÁGAZATÁBAN (AZ ELőIRÁNYZATOK ALULTELJESÍTÉSE) FOLYTATÓDNI FOGNAK A KÖLTSÉGVETÉSI ÉV VÉGÉIG.

Az 1b. alfejezet tekintetében az előirányzatok felvétele a tagállamok kiadásira vonatkozóan 2004. október 16-tól 2005. május 31-ig elérte a 3 506,4 millió eurót, azaz: a rendelkezésre álló előirányzatok 51,3%-át. Jelenleg a Bizottság azt reméli, hogy ezen ágazat előirányzatait a 2005. évi költségvetésben tervezett módon költik el.

[pic]

[1] HL L 244., 2000.9.29., 27. o.